32/2021

Útdráttur

Felldur var úr gildi úrskurður héraðsdóms þar sem X var gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

L a ndsréttardómararnir J-kk-nf S-kk-nf og O-kvk-nf M-kvk-nf A-kvk-nf og H-kvk-nf B-kvk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 15. janúar 2021, sem barst réttinum ásamt kærumálsgögnum 18. sama mánaðar. Kærður er úrskurður Héraðsdóms Reykjavíkur 14. janúar 2021 í málinu nr. R- [...]/2021 þar sem varnaraðila var gert að sæta gæsluvarðhaldi allt til fimmtudagsins 21. janúar 2021 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að honum verði einungis gert að sæta farbanni og tilkynningarskyldu. Að því frágengnu að gæsluvarðhaldi verði markaður skemmri tími.

Niðurstaða

4

Í hinum kærða úrskurði er rakið að lögreglan á höfuðborgarsvæðinu hefur til rannsóknar stórfellda líkamsárás í tengslum við átök á milli tveggja hópa þar sem vopnum, þar á meðal hnífum og hafnaboltakylfu, var beitt. Lögreglan telur að varnaraðili tengist öðrum hópanna sem stóðu að átökunum. Atvik málsins áttu sér stað í [...] og liggja fyrir í málinu myndbandsupptökur frá [...] af hluta átakanna. Samkvæmt lýsingu lögreglu sést varnaraðili á myndbandsupptökunum beita bæði hafnaboltakylfu og hníf gagnvart fleiri en einum einstakling. Þá liggur fyrir að lögreglan hefur tekið frumskýrslur af mörgum vitnum og öðrum sakborningum.

5

Samkvæmt gögnum sem lögð hafa verið fyrir Landsrétt hefur nú verið tekin skýrsla af varnaraðila en í samtekt lögreglu á framburði hans kemur fram að hann viðurkenni sök í málinu. Hann hafi komið í [...]með hafnaboltakylfu eftir að hann frétti að hópur manna væri komin þangað til að lemja aðila sem hann þekkti og að hann hafi við þær fréttir orðið mjög reiður. Hann muni ekki nákvæmlega það sem gerðist í átökunum eða hvort hann hafi verið með hníf. Hann sé fullur eftirsjár vegna þess sem hann gerði. Þá hefur sóknaraðili einnig lagt fyrir Landsrétt samsetta myndbandsupptöku af vettvangi sem sýnir þátt varnaraðila í málinu.

6

Lögreglan telur rannsókn málsins vera á frumstigi og þótt teknar hafi verið skýrslur af fjölda vitna og öðrum sakborningum í málinu hafi sakborningar gert lítið úr tengslum sín á milli og aðkomu að málinu. Þá eigi eftir að vinna úr upplýsingum og sönnunargögnum en ljóst séað um séað ræða grófar árásir þar sem vopnum var beitt.

Það er mat lögreglu að gæsluvarðhald sé nauðsynlegt með tilliti til rannsóknarhagsmuna þar sem rannsókn málsins sé á frumstigi. Mikilvægt sé að tryggja að lögregla hafi möguleika á því að fá glögga mynd af atvikum og aðstæðum. Að mati lögreglu megi ætla að gangi sakborningur laus þá muni hann eiga þess kostað torvelda rannsókn málsins sem sé á viðkvæmu stigi. Mikilvægt sé því að krafa lögreglu verði tekin til greina. Það er mat lögreglustjóra að uppfyllt séu ákvæði a-liðar 1. mgr. 95. gr. laga um meðferð sakamála nr. 88/2008.

7

Fyrir liggur að varnaraðili hefur játað þá háttsemi sem hann er grunaður um. Í málinu liggja fyrir myndbandsupptökur af þætti varnaraðila í átökunum bæði [...] og fyrir utan hann. Þótt myndbandsupptökur sýni ekki hvað gerðist nákvæmlega inni á salerni [...] þar sem átökin virðast hafa byrjað er til þess að líta að varnaraðili virðist ekki hafa átt þátt í þeim hluta átakanna. Þá liggur fyrir að lögreglan hefur tekið skýrslur af mörgum vitnum og öðrum sakborningum sem hafa varpað ljósi á atvik málsins.

8

Að virtum gögnum málsins verður ekki talið að sóknaraðili hafi fært fyrir því nægjanleg rök að enn krefjist rannsóknarhagsmunir þess að varnaraðili sæti gæsluvarðhaldi. Er því ekki fullnægt því skilyrði a-liðar 1. mgr. 95. gr. laga nr. 88/2008 að ætla megi að hann muni torvelda rannsókn málsins. Verður hinn kærði úrskurður því felldur úr gildi.

Úrskurðarorð :

Hinn kærði úrskurður er felldur úr gildi.